नाका देख ड्राइवर ने यूटर्न लेकर रॉन्ग साइड भगाई गाड़ी, मर्सिडीज के पीछे पुलिस की स्कॉर्पियो
Waris Punjab De chief Amritpal Singh CCTV Footage; Follow Sikh Preacher And Self-proclaimed Separatist Amritpal Singh Sandhu Latest News On Dainik Bhaskar पंजाब में खालिस्तान समर्थक अमृतपाल के भागते और उसका पीछा करती पुलिस की एक और CCTV फुटेज सामने आई है।
पंजाब में खालिस्तान समर्थक अमृतपाल के भागते और उसका पीछा करती पुलिस की एक और CCTV फुटेज सामने आई है। इसमें अमृतपाल की तेज रफ्तार मर्सिडीज गाड़ी के पीछे पंजाब पुलिस की स्कॉर्पियो कार लगी हुई नजर आ रही है।
18 मार्च की दोपहर में जालंधर-मोगा नेशनल हाईवे पर कमालके गांव के पास नाके को देखकर फरार हुए अमृतपाल को अपनी मर्सिडीज SUV के दमदार इंजन और तेज रफ्तार का फायदा मिला। पुलिस अफसर कह चुके हैं कि उनकी गाड़ियों ने 20-25 किलोमीटर तक अमृतपाल का पीछा किया लेकिन उसे आगे होने का एडवांटेज मिला। पुलिस उसकी तलाश कर रही है।
पंजाब पुलिस ने 18 मार्च को अमृतपाल को पकड़ने के लिए तगड़े बंदोबस्त किए थे। अमृतपाल को जालंधर-मोगा नेशनल हाईवे पर कमालके गांव के पास लगे नाके से पकड़ने का प्लान था। इस नाके पर पुलिस के अलावा सेंट्रल फोर्सिस भी तैयार रखी गई थी। अमृतसर से निकलकर जालंधर होते हुए अमृतपाल का काफिला मोगा की तरफ बढ़ रहा था और उसे पुलिस की प्लानिंग की भनक तक नहीं थी।
उस दिन काफिले में तीसरे नंबर पर थी अमृतपाल की गाड़ी
गड़बड़ सिर्फ इतनी हुई कि उस दिन काफिले में अमृतपाल की गाड़ी तीसरे नंबर पर थी जबकि अमूमन उसकी गाड़ी हमेशा दूसरे नंबर पर ही चलती थी। पुलिस ने अपनी सारी तैयारी इसी हिसाब से रखी हुई थी।
कमालके गांव के नाके पर पुलिस और पैरामिलिट्री के जवानों ने जैसे ही काफिले में सबसे आगे आ रही दो गाड़ियों को रोका तो उनके लगभग 50 मीटर पीछे आ रहे अमृतपाल ने उसे देख लिया। उसने तुरंत अपने ड्राइवर से गाड़ी घुमाने को कहा। इसके बाद अमृतपाल का ड्राइवर गाड़ी को मोड़कर हाईवे पर रॉन्ग साइड ही भाग निकला।
पुलिसवाले तुरंत उसे पकड़ने के लिए दौड़े, लेकिन गाड़ी तेजी से निकल गई। इसके बाद आनन-फानन में पुलिस की 60 से ज्यादा गाड़ियां अमृतपाल के पीछे लगाई गई तो अमृतपाल के पीछे आ रहे उसके समर्थकों ने हाईवे पर अपनी गाड़ियां आड़ी-टेढ़ी लगाकर पुलिसवालों को रोकने की कोशिश की। उसी बीच हाईवे पर कुछ दूर जाने के बाद अमृतपाल की गाड़ी लिंक रोड पर मुड़ गई।
दमदार SUV से एडवांटेज मिला
अमृतपाल जिस कार में सवार था, वह मर्सिडीज GLS-350D थी। पंजाब में इस कार की कीमत लगभग एक करोड़ रुपए है। इस 7 सीटर गाड़ी में 2987CC का डीजल इंजन है। 8 एयरबैग वाली ये ऑटोमेटिक गाड़ी में 3400RPM पर 255BHP की पॉवर जनरेट करती है। अगर टार्क की बात करें तो इसका इंजन 1600RPM पर 620NM टार्क प्रोड्यूस करता है जो इसे 200 किलोमीटर प्रतिघंटा की स्पीड पर भी स्टेबिलिटी देता है। इसका डीजल टैंक 100 लीटर का है और इसकी टॉप स्पीड 222 किलोमीटर प्रतिघंटा है।
दूसरी तरफ अमृतपाल का पीछा कर रही पुलिस के पास महिंद्रा की स्कॉर्पियो गाड़ियां थीं जिनमें मर्सिडीज के मुकाबले सिर्फ 2184 सीसी का इंजन है। तकरीबन 15 लाख रुपए वाली स्कॉर्पियो गाड़ी पांच मैनुअल गियर सिस्टम के साथ इसका इंजन 3750RPM पर 130BHP की पॉवर जनरेट करता है जो अमृतपाल की गाड़ी के मुकाबले लगभग आधी थी। स्कॉर्पियो 1600RPM पर 300NM टार्क प्रोड्यूस करता है जो मर्सिडीज से आधी है। कहने को अमृतपाल के पीछे पुलिस की 60 से ज्यादा गाड़ियां लगी थीं मगर उसे दमदार मर्सिडीज गाड़ी और आगे होने का एडवांटेज मिला।
अमृतपाल को उसके समर्थक ने दी थी गाड़ी
अमृतपाल के अनुसार, मर्सिडीज GLS-350D गाड़ी उसके एक समर्थक ने हरियाणा के एक व्यापारी से सेकंड हैंड खरीदकर उसे चलाने के लिए दी। हालांकि पुलिस कह चुकी है कि यह गाड़ी अभी ट्रांसफर नहीं हुई थी। हरियाणा के व्यापारी से इस गाड़ी को खरीदने वाला रवैल सिंह ड्रग स्मगलिंग के आरोप में पकड़ा भी जा चुका है।
ये खबरें भी पढ़ें:- 
ये खबरें भी पढ़ें:-
अमृतपाल की तलाश तीसरे दिन जारी: ड्रग तस्कर से खरीदी मर्सिडीज में सरेंडर करने आया चाचा, उसे भी असम की डिब्रूगढ़ जेल भेजा 
पंजाब में खालिस्तान समर्थक अमृतपाल को पकड़ने के लिए पुलिस का अभियान लगातार तीसरे दिन भी जारी है। पाकिस्तानी खुफिया एजेंसी ISI से लिंक सामने आने के साथ-साथ इन्वेस्टिगेशन में अमृतपाल के प्रतिबंधित खालिस्तानी संगठन बब्बर खालसा इंटरनेशनल (BKI) का हैंडलर होने का इनपुट भी पुलिस को मिला है। इससे जुड़े सबूत जुटाए जा रहे हैं (पूरी खबर पढ़ें)
UK में भारतीय दूतावास पर तिरंगे का अपमान: खालिस्तानी समर्थकों ने पहले प्रदर्शन किया, फिर उतार जमीन पर फेंका 
पंजाब में वारिस पंजाब दे के जत्थेदार अमृतपाल सिंह के खिलाफ चल रही कार्रवाई का विरोध विश्व में फैले खालिस्तानी समर्थक कर रहे हैं। बीती शाम UK में भारतीय दूतावास के बाहर खालिस्तानियों ने प्रदर्शन के बाद तिरंगे का अपमान कर दिया। तुरंत कार्रवाई करते हुए भारत ने UK के सीनियर राजनयिक को सम्मन भेज दिया है (पूरी खबर पढ़ें)
कांग्रेस सांसद बिट्टू का अमृतपाल पर निशाना: बोले- पंजाब दा वारिस कहने वाला चूहा बिल में छिपा 
पंजाब के लुधियाना से कांग्रेसी सांसद रवनीत सिंह बिट्‌टू ने खालिस्तान समर्थक अमृतपाल के फरार होने और पुलिस द्वारा भगोड़ा करार दिए जाने पर तंज कसा। बिट्‌टू ने कहा कि अमृतपाल खुद को पंजाब दा वारिस कहता था, आज खुद चूहे की तरह किसी नाली और बिल में छिप गया है (पूरी खबर पढ़ें)
'अमृतपाल पंजाब पुलिस की 'कैद' में': पंजाब एवं हरियाणा हाईकोर्ट में दायर याचिका में दावा; सरकार को नोटिस; रिकार्ड तलब 
पंजाब में चल रहा अमृतपाल सिंह का मामला पंजाब एंड हरियाणा हाईकोर्ट पहुंच गया है। बठिंडा के इमान सिंह खेड़ा नाम के व्यक्ति ने पंजाब सरकार, कमिश्नर ऑफ पुलिस, जालंधर, कमिश्नर ऑफ पुलिस, अमृतसर और दोनों जिलों के अन्य पुलिस अफसरों को पार्टी बनाते हुए याचिका दायर कर दावा किया कि अमृतपाल पंजाब पुलिस की अवैध हिरासत में है (पूरी खबर पढ़ें)